ما نستاهلك..
د . عبد الباقي خلف علي
د . عبد الباقي خلف علي
عوفنا ...
ما جاي تسمعنا شلون نتعارك ؟
وشلون نسب ببعضنا ؟
و نسب كل شي وحتى انته ... ؟
وانت جبت عمرك كله تسمع وتسكت ، ما تفهمني شنو السر البيك
ليش ما فد يوم رديت على واحد
يجوز لان انت اكثر واحد خايف على السفينة وما تريدها تغرك .
يجوز لان انت اكثر واحد يريدها توصل.
ما تفهمني ليش كل ما يريد واحد ينقصك تزود
وكل ما تنسب تفوح طيبتك
وليش ما تريد لايكات وتعليقات
ولا تريد بيوت وسيارات
تعبتنا
عوفنا احنا نريد نرد ونسب ونتعارك حتى لو تغرك السفينة ، نريد لايكات وتعليقات
انت مو من طينتنا ، تعبتنا وانت تعدل بينا وتعبناك واحنا مطشرين.
عوفنا
ما نستاهلك..
قناتنا على التلغرام : https://t.me/kitabat